प्रारंभ के दो वर्षों तक पत्रिका का स्वरूप त्रैमासिक था। इन प्रारंभिक अंकों के लिये राष्ट्रीय् विज्ञान और प्रौद्योगिकी संचार परिषद का सहयोग हमें प्राप्त हुआ। इन आरंभ के वर्षों में हमने महसूस किया कि सिर्फ सरकारी सहयोग पर निर्भर रहकर कोई पत्रिका सतत रूप से नहीं निकाली जा सकती है। दूसरे इलेक्ट्रॉनिक्स, कम्प्यूटर और दूरसंचार जैसे विषयों पर लिखने वाले लोगों को देश में उगलियों पर गिना जा सकता था और उनमें से भी अधिकतर दिल्ली जैसे बड़े शहरों में थे और बहुत व्यस्त थे। इसलिये लेखकों को जोड़ने के साथ हमें नये लेखकों को पैदा भी करना था।